Դայանա Կիրիլովա

**Դայանա Կիրիլովա** (), ռուս երգչուհի, ռուսական և միջազգային երաժշտական մրցույթների բազմակի դափնեկիր։ Դայանան հաղթել է «Մանկական Եվրատեսիլ 2013» մրցույթի ռուսական ազգային ընտրական փուլում և ներկայացրել Ռուսաստանը միջազգային եզրափակչում, որը տեղի է ունեցել 2013 թվականի նոյեմբերի 30-ին Կիևում։ Դայանան «Եվրատեսիլին» մասնակցել է հատուկ այդ մրցույթի համար գրված «Мечтай» երգով և զբաղեցրել 4-րդ հորիզոնականը։

## Կենսագրություն
Ծնվել է 2002 թվականի ապրիլի 16-ին Կազանում։ Մայրը՝ Վերոնիկա, հայրը՝ Յուրի։ Դայանան ստացել է այդպիսի անսովոր անուն, քանի որ ծնողները կարծում էին, որ տղա է ծնվելու, և նրա համար ընտրել էին «Դանիլ» անունը։

Երբ Դայանան 4 տարեկան էր, տատիկը նրան լսումների է տարել մոտակայքում գտնվող մշակույթի տուն։ Ուսուցիչներն ասել են, որ Դայանան ոչ լսողություն ունի, ոչ ձայն, սակայն թույլ են տվել հաճախել դասերին, եթե աղջիկը ցանկանում է։ Այդ ժամանակից  Դայանան այնտեղ վոկալով է զբաղվել Էլեոնորա Կալաշնիկովայի ստեղծագործական արվեստանոցում։ Դայանայի բեմական դեբյուտը տեղի է ունեցել չորս տարեկան հասակում։

Դայանան հանդես է գալիս ինչպես առանձին, այնպես էլ «Բարբի կոկտեյլ» եռյակի կազմում։ 2012 թվականից զբաղվում է պարերով «Տոդես» պարային ստուդիայի Կազանի մասնաճյուղում։

2012 թվականին «Մանկական Եվրատեսիլ 2012» մրցույթի ազգային ընտրական փուլի եզրափակչում «5 минут до урока» երգով Դայանան գրավել է երկրորդ տեղը։ Նրան չի բավականացրել երկու միավոր հաղթելու համար։ Դայանան չի կարողացել անցնել նաև այդ տարվա «Սլավյանսկի բազար» մրցույթի եզրափակիչ՝ լսումների հաղթողներից հետ մնալով ընդամենը մեկ միավորով։

2013 թվականին Դայանան «Սլավյանսկի բազար» փառատոնի շրջանակներում հանդես է եկել միջազգային մանկական երաժշտական մրցույթում, որտեղ երրորդ տեղը կիսել է Ուկրաինան ներկայացնող Գալինա Դուբոկի հետ։

«Սլավյանսկի բազարի» ընտրությունն ավարտվել է գարնանը, իսկ հունիսի սկզբին Դայանան հաղթել է նաև «Մանկական Եվրատեսիլ 2013» միջազգային մրցույթի Ռուսաստանի ազգային ընտրական փուլում։  «Мечтай» երգով նա ներկայացրել է Ռուսաստանը այս մրցույթի եզրափակչում Ուկրաինայի մայրաքաղաք Կիևում նոյեմբերի 30-ին։

## Մրցանակներ և անվանակարգեր
### «Բարբի կոկտեյլ» եռյակի կազմում
* 2011
** «Մորոզկո 2011» մանկապատանեկան արվեստի IV բաց համառուսաստանյան փառատոն-մրցույթի I աստիճանի դափնեկիր (25 փետրվարի - 1 մարտի 2011, ք. Կազան)
** «Վիկտորիա» մանկապատանեկան արվեստի միջազգային մրցույթ-փառատոնի 2-րդ կարգի դափնեկիր «Անսամբլներ» կատեգորիայում, կրտսեր խումբ, (ապրիլի 22-26, 2011, ք. Կազան)
** «Տաղանդների համագործակցություն» միջազգային մրցույթի դափնեկիր (ք. Կազան)
** «Ծովային սիմֆոնիա» միջազգային մրցույթ-փառատոնի դափնեկիր (Բուլղարիա, Ալբենա առողջարան)
** «Համաստեղություն Յոլդիզլիկ 2011» էստրադային արվեստի բաց հանրապետական հեռուստատեսային երիտասարդական փառատոնի կրթաթոշակառու «Վոկալ համույթներ» անվանակարգում, կրտսեր խումբ (ք. Կազան)
** «Մանկական Նոր ալիք 2011» միջազգային մրցույթի կիսաեզրափակչի մասնակից (ք. Մոսկվա)
** «Радость моя» մանկական հեռուստաալիքի «Песенка в подарок» ծրագրի հաղթող (ք. Մոսկվա)
** «Մանկական ռադիոյի դիսկոտեկ» համառուսաստանյան փառատոնի մասնակից

### Սոլո
[thumb|right|Դայանան «[Մանկական Եվրատեսիլ 2023 երգի մրցույթ|Մանկական Եվրատեսիլ 2023» երգի մրցույթի բեմում]]
* 2010
** «Համաստեղություն Յոլդիզլիկ 2011»  X փառատոնի առաջին տեղ «Վոկալ-սոլո» անվանակարգում, 1-ին կրտսեր խումբ (ք. Կազան)
* 2012
** «Համաստեղություն Յոլդիզլիկ 2011»  X փառատոնի երկրորդ տեղ «Վոկալ-սոլո» անվանակարգում, 2-րդ  կրտսեր խումբ (8-11 տարեկաններ, ք. Կազան, 13-17 փետրվարի, 2012)
** «Հաջողության ճանապարհ» էստրադային երգի II միջազգային մրցույթի  «Համաշխարհային հիթ» անվանակարգում I կարգի դիպլոմակիր, կրտսեր խումբ (մինչև 10 տարեկան), (2012 թ. փետրվարի 10-12, Կազան)
** «Հաջողության ճանապարհ» էստրադային երգի II միջազգային մրցույթի «Ռուսական էստրադային երգ» անվանակարգում I կարգի դափնեկիր, 1-ին կրտսեր խումբ (8-9 տարեկան) (փետրվարի 10-12, 2012, Կազան)
** «ՄՄանկական Նոր ալիք» միջազգային մրցույթի կիսաեզրափակչի մասնակից (ք. Մոսկվա)
** «Մանկական Եվրատեսիլ» միջազգային մրցույթի ռուսական հեռուստամրցույթի երկրորդ տեղ
* 2013
** «Համաստեղություն Յոլդիզլիկ»  հեռուստափառատոնի «Սոլո վոկալ» անվանակարգում I աստիճանի դափնեկիր (ք. Կազան)
** III աստիճանի դափնեկիր Վիտեբսկի «Սլավյանսկի բազար» մրցույթում
** 1-ին տեղ «Մանկական Եվրատեսիլ» միջազգային մրցույթի ռուսական հեռուստամրցույթում
** 4-րդ տեղ «Մանկական Եվրատեսիլ» երգի մրցույթի եզրափակչում

## Ծանոթագրություններ

## Արտաքին հղումներ
* 
* Dayana Kirillova — Dream On (Russia) 2013 Junior Eurovision Song Contest (ստուդիական տարբերակ)
* Dayana Kirillova — Dream on (Russia) — LIVE — Junior 2013 (կենդանի կատարում եզրափակչում)
* Профиль Даяны Кирилловой на официальном сайте «Детского Евровидения»

Կատեգորիա:Մանկական Եվրատեսիլի մասնակիցներ
Կատեգորիա:Ռուս երգչուհիներ
Կատեգորիա:Ռուսաստանի փոփ-վոկալիստներ